İCARƏ MÜQAVİLƏSİ № 01

Bir tərəfdən Məmmədova Aytən Zahid qızı (bundan sonra – İcarəyə verən), digər tərəfdən Azərbaycan Respublikasının qanunvericiliyinə uyğun yaradılmış və fəaliyyət göstərən "Radius Azerbaijan" Məhdud Məsuliyyətli Cəmiyyəti, direktoru Kərimov Şahin Əlizamin oğlu tərəfindən təmsil olunan (bundan sonra – İcarəçi), birlikdə Tərəflər adlandırılmaqla aşağıdakılar barədə bu Müqaviləni bağladılar.

1. Müqavilənin predmeti
1.1. İcarəyə verən mülkiyyətində olan aşağıdakı torpaq sahəsini İcarəçiyə icarəyə verir:
· Torpaq sahəsinin ünvanı: Abşeron rayonu, Xırdalan şəhəri; 
· Torpaq sahəsinin təyinatı: kənd təsərrüfatı təyinatlı torpaq; 
· Torpaq sahəsinin sahəsi: 0,50 ha; 
· Daşınmaz əmlakın reyestr nömrəsi: 308013151529. 
1.2. İcarəçi torpaq sahəsini qəbul edir, bu Müqavilənin şərtlərinə, torpağın təyinatına və Azərbaycan Respublikası qanunvericiliyinin tələblərinə uyğun istifadə etməyi öhdəsinə götürür.

2. İcarə müddəti
2.1. Torpaq sahəsi 20 (iyirmi) il müddətinə icarəyə verilir.
2.2. İcarə müddəti Müqavilənin imzalandığı tarixdən hesablanır.
2.3. İcarə müddətinin başa çatmasına 1 (bir) ay qalmış Tərəflərdən heç biri Müqavilənin ləğv edilməsini və ya uzadılmamasını yazılı qaydada tələb etmədikdə, Müqavilə eyni şərtlərlə hər dəfə 5 (beş) il müddətinə uzadılmış hesab edilir.

3. İcarə haqqı və hesablaşmalar
3.1. Torpaq sahəsinin istifadəsinə görə aylıq icarə haqqı 500 (beş yüz) manat müəyyən edilir.
3.2. İcarə haqqı hər ayın 10-dək İcarəyə verənin bank hesabına köçürülməklə və ya nağd qaydada ödənilir.
3.3. Ödəniş faktı müvafiq ödəniş sənədi ilə təsdiq edilir.

4. Tərəflərin hüquq və vəzifələri
4.1. İcarəyə verən torpaq sahəsinin maneəsiz istifadəsini təmin etməlidir.
4.2. İcarəçi torpaq sahəsindən Azərbaycan Respublikasının qanunvericiliyinə uyğun istifadə etməyi öhdəsinə götürür.
4.3. İcarəçi torpaq sahəsinin təyinatının dəyişdirilməsi, istifadəsinə dair icazələrin alınması və digər zəruri inzibati prosedurların həyata keçirilməsi məqsədilə müvafiq dövlət və yerli icra hakimiyyəti orqanlarına müraciət etmək hüququna malikdir.
4.4. İcarəyə verən torpaq sahəsinin təyinatının dəyişdirilməsi ilə bağlı İcarəçinin qanunvericiliklə müəyyən edilmiş qaydada etdiyi müraciətlərə etiraz etmədiyini təsdiq edir.

5. Mübahisələrin həlli
5.1. Bu Müqavilədən irəli gələn mübahisələr ilk növbədə danışıqlar yolu ilə həll edilir.
5.2. Razılıq əldə edilmədikdə mübahisələr Azərbaycan Respublikasının qanunvericiliyinə uyğun olaraq məhkəmə qaydasında həll edilir.

6. Yekun müddəalar
6.1. Müqavilə imzalandığı tarixdən qüvvəyə minir.
6.2. Müqavilə iki nüsxədə tərtib edilmişdir və hər nüsxə eyni hüquqi qüvvəyə malikdir.


